कांग्रेस और भाजपा की कार्यशैली, दगाबाजी और कोरी बयानबाजी से आहत जनता ने दो दशक पूर्व अन्य विकल्पों के बारे में सोचना शुरू किया था। तब के राजनीतिक माहौल और बदलती सोच को माया और मुलायम सिंह जैसे नेताओं ने भांपकर ही सत्ता की सीढ़ियां चढ़ी थी। मुलायम सिंह को तो धरतीपुत्र कहा जाता है, अर्थात वो खांटी समाजवादी और जमीनी नेता हैं। मुलायम सिंह से अधिक अनुभवी नेता संभवतः किसी और दल में नहीं है जिससे उत्तर प्रदेश की राजनीतिक, सामाजिक और आर्थिक समस्याओं और परेशानियों की समझ हो। वहीं मायावती भी समाज की नीचले तबके से तालुक्क रखती है, उन्होंने भी अभावों, परेशानियोंको नजदीक से देखा है। लेकिन मुलायम सिंह जैसे अनुभव मायावती के पास भी नहीं है, ये सच्चाई है। बसपा और सपा के दम पर ही पिछले दो दषकांे से सूबे की सरकार बनती रही हैं, पिछले विधानसभा चुनाव में बसपा को पूर्ण बहुमत मिला था, और बसपा की आंधी के सामने बड़े दलों के तंबू-कनात उखड़ गए थे लेकिन सत्ता विरोधी लहर और सोशल इंजीनियरिंग का सबसे कम असर अगर किसी दल पर हुआ तो वो दल समाजवादी पार्टी ही थी। वहीं मायावती सरकार के शपथ ग्रहण समारोह में शिरकत कर मुलायम सिंह ने अनूठी मिसाल पेश की थी, जनता ने उनके इस कदम को खूब सराहा भी था।